﻿ În 1975 rectorul de pe atunci al Universitătii Hamburg, cel care de altfel l-a susţinut permanent pe Walther v Hahn și în promovarea grupului de cercetare în inteligenţă artificială, semnează primul contract de cooperare cu o universitate din Blocul Est-European, Universitatea București La numai un an după aceea, WALTHER V HAHN, însoţit de Wolfgang Wahlster călătorește prima dată la București Situaţia politică din România, împiedică în următorii ani contacte prea strânse, totuși din timp în timp călatorește la București Odată cu schimbările din 1990, situaţia se întoarce cu 180 de grade Îl regăsim pe Walther v Hahn invitat al grupului de la Academia Română, condus de Dr Dan Tufiș, sau invitat al Universitătii din Cluj În 1996, incepe proiectul DBRMat (German-Bulgarian Romanian Machine Aided Translation System) cu Universitatea București alături de Academia din Sofia Proiectul, finaţat de fundaţia Volkswagen, are un mare succes și este unicul până la ora actuală de acest fel realizat pentru limba română Dar, poate ilustrativ pentru personalitatea Prof Walther v Hahn nu sunt legăturile în domeniul strict de specialitate cu România ci ceea ce, sper că pot să mă exprim în acest mod, a fost legătura de suflet cu România Citez, din memorie, pe Walther v Hahn „am simţit mereu că trebuie să ajut cumva să vă recuperaţi renumele România avea un mare potenţial știinţific și cultural înainte de al doilea război mondial și în ciuda perioadei comuniste, parţial acest lucrur nu s-a pierdut Trebuie numai recuperat și reasamblat „ Și poate tocmai pentru a recupera și reasambla, participă Walther v Hahn la Proiectul Tempus, „Restructuring of the retraining of school teachers in Computer Science” Contributia sa la proiect a fost decisivă, și multe dintre lucrurile, care atunci au părut poate prea stricte pentru unii dintre noi s-au dovedit vitale în bunul mers și succesul proiectului “ Cu umor, spunea Prof vHahn, „în orice proiect cu mai mulţi parteneri trebuie să existe o mână de fier Dacă aceasta vă ajută, n-am nimic împotrivă să fiu eu aceea “ Proiectul a inclus în forma sa finală 7 universităţi din diverse regiuni ale României, intre care și universitatea noastră 7 Universităţi din 4 regiuni diferite ale ţării, reprezentate de colegi purtători inerenţi ai unor tradiţii și moduri de lucru diferite Walther v Hahn a știut cum să discute cu fiecare, a încercat (și în mare măsură a reușit) să îi înteleagă pe fiecare Timp de mai bine de trei ani, annual, circa 10-15 colegi de la aceste institutii au vizitat Hamburgul, pentru fiecare Walther v Hahn și-a găsit timp, nu numai pentru a discuta probleme strict legate de proiect dar și pentru a îi pune în legătură cu specialiști în domeniul in care fiecare lucra În 1998 Walther v Hahn viziteză pentru prima dată universitatea noastră pentru a participa la bilanţul proiectului De pe urma proiectului au rămas 3 volume consistente și o imensă experienţă diseminată în ţară în domeniul predării informaticii în licee Cel mai important mi se pare însă faptul că acest proiect a dat startul scolilor românești post-universitare de reconversie profesională a profesorilor din licee pentru a deveni profesori de informatică O astfel de formaţie funcţionează la Facultatea de Informatică din acel an pentru a ajunge azi la un număr de peste 200 de studenţi Tot în 1998 începe participarea la un alt proiect Tempus coordonat de Universitatea Tehnică din Cluj Cu toate acestea la încheierea primului proiect Tempus, în raportul final, la întrebarea „ce beneficii a adus instituţiei dvs participarea la proiect“ Walther v Hahn răspundea: „am avut ocazia să experimentez un alt mod de a preda informatica in școlile de specialitate din România, un model care cred că ne poate influenţa în mod pozitiv și pe noi“ În anul 1999 Walther v Hahn face o a doua vizită la Iași, ca invitat al celei de a 4- a ediţii a Școlii de Vară în Prelucrarea Limbajului Natural Eurolan, cu care ocazie ţine două conferinţe Cred că, în mare măsură, raporturile speciale pe care Facultatea noastră de Informatică le are cu Facultatea de Informatică a Universităţii Hamburg sunt datorate strădaniei Profesorului v Hahn În decursul timpului, cinci cadre didactice din Facultatea noastră au vizitat școala universitară de informatică de la Hamburg, unul dintre ele a terminat un doctorat acolo în urmă cu doi ani Ca truditor al aceluiași domeniu, sunt bucuros că asistăm astăzi la această ceremonie, ce răsplătește, în primul rând, o activitate dedicată unui câmp al gândirii umane aflat la confluenţa dintre neastâmpărul creator al literelor și rigoarea structurilor informatice, a unui om ce a îndrăznit și a reușit să revizuiască tiparul incompatibilităţii aparente dintre ele Apoi aș îndrăzni să definesc cea de-a doua trăsătură a personalităţii celui omagiat astăzi drept nevoia de colaborare, care a dus la o dezvoltare remarcabilă a raporturilor vest- est, în particular între Universităţile noastre, în acest prim deceniu al democraţiei românești recâștigate, raporturi care, sunt absolut convins, nu vor înceta să se dezvolte 